Как бих могъл да огранича излишния ток от инвертора към мрежата?
Ограничването на „излишната“ енергия към мрежата при повечето инвертори става посредством така наречения „умен“ електромер или още познат като smart meter. Неговата функция е да следи постоянно консумацията в обекта, без значение дали е къща, склад или голямо производство. Следейки тази информация 24/7, той я предава на инвертора. По този начин инверторът знае във всеки един момент, дали количеството произведена енергия е по-голямо от консумираната. Именно когато производството надвиши консумацията тази „излишна“ енергия започва да се връща в мрежата. Ако инверторът засече такава ситуация, в която производството е по-голямо от консумацията, той веднага намалява своето производство, така че то да е равно или по-малко от консумацията на обекта. По този начин, се избягва връщането не енергия обратно в мрежата на ЕРП-то.